**NÁRODNÁ RADA SLOVENSKEJ REPUBLIKY**

**VIII. volebné obdobie**

Návrh

**ZÁKON**

z ....... 2023,

**ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení zákona č. 186/2004 Z. z., zákona č. 439/2004 Z. z., zákona č. 721/2004 Z. z., zákona č. 747/2004 Z. z., zákona č. 310/2006 Z. z., zákona č. 644/2006 Z. z., zákona č. 677/2006 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., zákona č. 62/2008 Z. z., zákona č. 434/2008 Z. z., zákona č. 449/2008 Z. z., zákona č. 137/2009 Z. z., zákona č. 572/2009 Z. z., zákona č. 105/2010 Z. z., nálezu Ústavného súdu Slovenskej republiky č. 355/2010 Z. z., zákona č. 543/2010 Z. z., zákona č. 334/2011 Z. z., zákona č. 546/2011 Z. z., zákona č. 547/2011 Z. z., zákona č. 252/2012 Z. z., zákona č. 413/2012 Z. z., zákona č. 132/2013 Z. z., zákona č. 352/2013 Z. z., zákona č. 183/2014 Z. z., zákona č. 301/2014 Z. z., zákona č. 25/2015 Z. z., zákona č. 140/2015 Z. z., zákona č. 91/2016 Z. z., zákona č. 125/2016 Z. z., zákona č. 292/2016 Z. z., zákona č. 97/2017 Z. z., zákona č. 279/2017 Z. z., zákona č. 109/2018 Z. z., zákona č. 177/2018 Z. z., zákona č. 317/2018 Z. z., zákona č. 231/2019 Z. z., zákona č. 234/2019 Z. z., zákona č. 46/2020 Z. z., zákona č. 66/2020 Z. z., zákona č. 68/2020 Z. z., zákona č. 95/2020 Z. z., zákona č. 275/2020 Z. z., zákona č. 296/2020 Z. z., zákona č. 310/2021 Z. z., zákona č. 101/2022 Z. z., zákona č. 125/2022 Z. z., zákona č. 352/2022 Z. z. a zákona č. 399/2022 Z. z. sa mení a dopĺňa takto:

1. V § 28a ods. 4 prvej vete sa za slovom „prevodu“ vypúšťa čiarka  a slová „a to z vlastného majetku dôchodkovej správcovskej spoločnosti“.
2. V § 29 písm. b) sa slovo „a“ nahrádza čiarkou.
3. V § 29 sa za písmeno b) vkladá nové písmeno c), ktoré znie:

„c) osobitný výber a“.

Doterajšie písmeno c) sa označuje ako písmeno d).

1. V § 33 ods. 1 písm. a) sa slovo „sumy“ nahrádzajú slovami „hodnoty mediánu“.
2. V § 33 ods. 1 písmená b) a c) znejú:

„b) zo zostatku hodnoty osobného dôchodkového účtu sporiteľa, ak

1. dôchodková hodnota pre programový výber je nižšia ako súčin hodnoty mediánu podľa § 46e ods. 8 platnej v čase vydania certifikátu pre programový výber a určeného počtu mesačných splátok,
2. sporiteľ o vyplácanie požiadal podľa § 46d ods. 1 písm. a),

c) z vlastného majetku, ak

1. individuálna garancia pre programový výber je vyššia ako suma prislúchajúca časti majetku sporiteľa v dlhopisovom garantovanom dôchodkovom fonde tvorenej z povinných príspevkov určenej na vyplácanie starobného dôchodku alebo predčasného starobného dôchodku programovým výberom podľa písmena a), a to v sume rozdielu medzi individuálnou garanciou pre programový výber a súčtom mesačných splátok starobného dôchodku alebo predčasného starobného dôchodku vyplatených programovým výberom podľa písmena a) alebo odseku 7 z časti majetku sporiteľa v dlhopisovom garantovanom dôchodkovom fonde tvorenej z povinných príspevkov,
2. individuálna garancia je vyššia ako suma prislúchajúca časti majetku sporiteľa v dlhopisovom garantovanom dôchodkovom fonde tvorenej z povinných príspevkov určenej na vyplácanie starobného dôchodku alebo predčasného starobného dôchodku programovým výberom podľa písmena b) prvého bodu, a to v sume rozdielu medzi individuálnou garanciou a sumou prislúchajúcou časti majetku sporiteľa v dlhopisovom garantovanom dôchodkovom fonde tvorenej z povinných príspevkov určenej na vyplácanie starobného dôchodku alebo predčasného starobného dôchodku programovým výberom podľa písmena b) prvého bodu,
3. individuálna garancia pre doživotný dôchodok je vyššia ako suma prislúchajúca časti majetku sporiteľa v dlhopisovom garantovanom dôchodkovom fonde tvorenej z povinných príspevkov určenej na vyplácanie starobného dôchodku alebo predčasného starobného dôchodku programovým výberom podľa písmena b) druhého bodu, a to v sume rozdielu medzi individuálnou garanciou pre doživotný dôchodok a súčtom mesačných splátok starobného dôchodku alebo predčasného starobného dôchodku vyplatených programovým výberom podľa písmena b) druhého bodu z časti majetku sporiteľa v dlhopisovom garantovanom dôchodkovom fonde tvorenej z povinných príspevkov.“.
4. V § 33 odsek 2 znie:

„(2) Starobný dôchodok alebo predčasný starobný dôchodok sa

1. začne vyplácať programovým výberom podľa
2. odseku 1 písm. c) prvého bodu v mesiaci nasledujúcom po mesiaci, v ktorom bola odpísaná posledná dôchodková jednotka určená na výplatu starobného dôchodku alebo predčasného starobného dôchodku programovým výberom a programový výber bol vyplatený podľa odseku 1 písm. a) alebo podľa odseku 7, ak v písmene b) prvom bode nie je ustanovené inak,
3. odseku 1 písm. c) tretieho bodu v mesiaci nasledujúcom po mesiaci, v ktorom bola odpísaná posledná dôchodková jednotka určená na výplatu starobného dôchodku alebo predčasného starobného dôchodku programovým výberom podľa odseku 1 písm. b) druhého bodu,
4. vyplatí programovým výberom podľa
5. odseku 1 písm. c) prvého bodu spolu so splátkou starobného dôchodku alebo predčasného starobného dôchodku vyplateného programovým výberom podľa odseku 7 v jednej splátke,
6. odseku 1 písm. c) druhého bodu spolu so splátkou starobného dôchodku alebo predčasného starobného dôchodku vyplateného programovým výberom podľa odseku 1 písm. b) prvého bodu.“.
7. V § 33 ods. 4 sa slová „odseku 5“ nahrádzajú slovami „odsekoch 5 a 7“.
8. V § 33 ods. 4 písmená b) až d) znejú:

„b) podľa odseku 1 písm. b) prvého bodu sa vyplatí v jednej splátke v sume rovnajúcej sa súčtu sumy zostatku hodnoty osobného dôchodkového účtu sporiteľa a sumy rozdielu určeného podľa odseku 1 písm. c) druhého bodu,

c) podľa odseku 1 písm. b) druhého bodu sa rovná hodnote mediánu podľa § 46e ods. 8 platnej v príslušnom kalendárnom roku,

d) podľa odseku 1 písm. c)

1. prvého bodu sa určí v sume poslednej určenej mesačnej sumy starobného dôchodku alebo predčasného starobného dôchodku podľa písmena a), najviac v sume rozdielu určeného podľa odseku 1 písm. c) prvého bodu,
2. tretieho bodu sa určí v sume poslednej určenej mesačnej sumy starobného dôchodku alebo predčasného starobného dôchodku podľa písmena c), najviac v sume rozdielu určeného podľa odseku 1 písm. c) tretieho bodu.“.
3. V § 33 ods. 5 sa slová „písm. b)“ nahrádzajú slovami „písm. c)“.
4. V § 33 ods. 6 sa slová „písm. a), b) a d)“ nahrádzajú slovami „písm. a), c) a d)“.
5. V § 33 sa za odsek 6 vkladá nový odsek 7, ktorý znie:

„(7) Sporiteľ, ktorého dôchodková hodnota pre programový výber je vyššia alebo rovná súčinu hodnoty mediánu podľa § 46e ods. 8 platnej v čase vydania certifikátu pre programový výber a určeného počtu mesačných splátok, môže s dôchodkovou správcovskou spoločnosťou v dohode o vyplácaní dôchodku programovým výberom dohodnúť dobu vyplácania alebo mesačnú sumu starobného dôchodku alebo predčasného starobného dôchodku z dôchodkovej hodnoty pre programový výber alebo jej časti, ak súčet súm dôchodkových dávok podľa osobitného predpisu,3) výsluhového dôchodku,38) invalidného výsluhového dôchodku,38a) invalidného dôchodku a čiastočného invalidného dôchodku,38b) vdovského výsluhového dôchodku,38c) vdoveckého výsluhového dôchodku38d) a obdobného dôchodku vyplácaného z cudziny, ktoré mu majú byť vyplácané ku dňu vydania certifikátu pre programový výber, je vyšší alebo rovný ako platná referenčná suma podľa § 46da. Do súčtu súm podľa prvej vety sa nezapočítava jednorazový doplatok k starobnému dôchodku a rodičovský dôchodok podľa osobitného predpisu.38e)“.

Doterajšie odseky 7 až 10 sa označujú ako 8 až 11.

1. V § 33 ods. 10 sa pred prvú vetu vkladá nová prvá veta, ktorá znie: „Do majetku určeného na vyplácanie starobného dôchodku alebo predčasného starobného dôchodku programovým výberom dôchodková správcovská spoločnosť zahrnie najskôr všetky dôchodkové jednotky evidované na osobnom dôchodkovom účte vedenom pre dlhopisový garantovaný dôchodkový fond.“.
2. V § 33a ods. 1 sa na konci bodka nahrádza čiarkou a pripájajú sa tieto slová: „ak v druhej vete nie je ustanovené inak.“.
3. V § 33a ods. 1 sa na konci pripája táto veta: „Ak sa starobný dôchodok alebo predčasný starobný dôchodok vyplácal programovým výberom podľa § 33 ods. 7, poistiteľ vypláca doživotný dôchodok po uplynutí obdobia, počas ktorého by sa vyplácal starobný dôchodok alebo predčasný starobný dôchodok programovým výberom v určenom počte mesačných splátok.“.
4. § 33b sa vypúšťa.

Poznámka pod čiarou k odkazu 38f sa vypúšťa.

1. V § 44 ods. 3 písmeno b) znie:

„b) certifikátu pre doživotný dôchodok v deň, v ktorom bola prijatá žiadosť podľa odseku 1, najskôr

1. posledný deň kalendárneho mesiaca, ktorý predchádza kalendárnemu mesiacu, za ktorý sporiteľovi má byť vyplatená predposledná splátka starobného dôchodku alebo predčasného starobného dôchodku vyplácaného programovým výberom; to neplatí pre starobný dôchodok alebo predčasný starobný dôchodok vyplácaný programovým výberom podľa § 33 ods. 1 písm. b) prvého bodu a ods. 11,
2. po uplynutí obdobia, počas ktorého by sa vyplácal starobný dôchodok alebo predčasný starobný dôchodok programovým výberom v určenom počte mesačných splátok, ak sporiteľovi bol starobný dôchodok alebo predčasný starobný dôchodok vyplácaný programovým výberom podľa § 33 ods. 7.“.
3. § 44 odsek 5 znie:

„(5) Dôchodková správcovská spoločnosť vydá certifikát pre doživotný dôchodok v posledný deň kalendárneho mesiaca, ktorý predchádza kalendárnemu mesiacu,

1. za ktorý sporiteľovi má byť vyplatená predposledná splátka starobného dôchodku alebo predčasného starobného dôchodku vyplácaného programovým výberom, ak sporiteľ k tomuto dňu nepožiadal o doživotný dôchodok; to neplatí pre starobný dôchodok alebo predčasný starobný dôchodok vyplácaný programovým výberom podľa § 33 ods. 1 písm. b) prvého bodu a ods. 11,
2. v ktorom uplynie obdobie, počas ktorého by sa sporiteľovi, ktorého dôchodková hodnota pre programový výber je vyššia alebo rovná súčinu hodnoty mediánu podľa § 46e ods. 8 platnej v čase vydania certifikátu pre programový výber a určeného počtu mesačných splátok, vyplácal starobný dôchodok alebo predčasný starobný dôchodok programovým výberom v určenom počte mesačných splátok.“.
3. V § 46d ods. 1 písm. a) sa slovo „alebo“ nahrádza čiarkou.
4. V § 46d ods. 1 písm. b) sa na konci pripája slovo „alebo“.
5. V § 46d sa odsek 1 dopĺňa písmenom c), ktoré znie:

„c) po vyplatení starobného dôchodku alebo predčasného starobného dôchodku programovým výberom podľa § 33 ods. 7 zostali sporiteľovi na osobnom dôchodkovom účte dôchodkové jednotky určené na výplatu starobného dôchodku alebo predčasného starobného dôchodku programovým výberom.“.

1. Za § 46d sa vkladá § 46da, ktorý vrátane nadpisu znie:

**„§ 46da**

**Referenčná suma**

1. Referenčná suma je priemerná mesačná suma starobného dôchodku podľa osobitného predpisu3) určená k 30. novembru kalendárneho roka.
2. Na určenie referenčnej sumy sa použije starobný dôchodok podľa osobitného predpisu,3)
3. na ktorý vznikol nárok podľa osobitného predpisu3) po 31. decembri 2003 a nárok na výplatu ktorého trvá ku dňu, ku ktorému sa referenčná suma určuje,
4. ktorý by sa vyplácal v sume nezníženej za obdobie účasti na starobnom dôchodkovom sporení, ak nárok na starobný dôchodok podľa osobitného predpisu3) vznikol poistencovi, ktorý je alebo bol sporiteľom, a
5. ktorý nebol znížený z dôvodu súbehu s inou dôchodkovou dávkou.
6. Referenčná suma je platná v kalendárnom roku nasledujúcom po kalendárnom roku, v ktorom sa určila.“.
7. V § 46e ods. 2 písm. k) sa slová „odseku 9“ nahrádzajú slovami „odseku 10“.
8. V § 46e ods. 2 písmeno l) znie:

„l) o sume osobitného výberu vyplatenej sporiteľovi a o ročnej sume výnosu z investovania vyplatenej sporiteľovi,“.

1. V § 46e sa odsek 2 dopĺňa písmenom o), ktoré znie:

„o) o referenčnej sume podľa § 46da.“.

1. V § 46e ods. 3 druhej vete sa slová „určení mesačnej sumy starobného dôchodku alebo predčasného starobného dôchodku vyplácaného programovým výberom podľa § 33 ods. 4 a [5](https://www.slov-lex.sk/pravne-predpisy/SK/ZZ/2004/43/20240101.html#paragraf-33.odsek-5)“ nahrádzajú slovami „mesačnej sume starobného dôchodku alebo predčasného starobného dôchodku vyplácaného programovým výberom určenej podľa § 33 ods. 4 a 5 alebo dohodnutej podľa § 33 ods. 7“.
2. V § 46e odsek 8 znie:

„(8) Sociálna poisťovňa určí k prvému dňu kalendárneho roka hodnotu mediánu, ktorá je platná v kalendárnom roku, v ktorom bola určená a zverejnená, ako

1. medián súm podľa odseku 7 zaokrúhlený na celé euro nahor alebo
2. medián určený v predchádzajúcom kalendárnom roku, ak žiadny poistiteľ nezaevidoval sumu podľa odseku 7.“.
3. V § 46e sa za odsek 8 vkladá nový odsek 9, ktorý znie:

„(9) Sociálna poisťovňa na svojom webovom sídle zverejní

1. sumu podľa odseku 8 v prvý deň kalendárneho roka, v ktorom bola určená,
2. referenčnú sumu podľa § 46da do 31. decembra kalendárneho roka, v ktorom sa referenčná suma určuje,
3. priemernú sumu starobného dôchodku, predčasného starobného dôchodku, osobitného výberu a výnosu z investovania do 31. januára kalendárneho roka, ktorý nasleduje po kalendárnom roku, za ktorý sa tieto priemerné sumy určujú.“.

Doterajší odsek 9 sa označuje ako odsek 10.

1. V § 46f ods. 6 písm. b) sa slová „ods. 8“ nahrádzajú slovami „ods. 9“.
2. V § 46h odsek 6 znie:

„(6) Sporiteľ má právo uzatvoriť len jednu dohodu o vyplácaní dôchodku programovým výberom, ak v druhej vete a tretej vete nie je ustanovené inak. Ak aktuálna hodnota osobného dôchodkového účtu sporiteľa je tvorená aj z dobrovoľných príspevkov, môže tento sporiteľ uzatvoriť aj jednu dohodu o vyplácaní dôchodku programovým výberom podľa § 33 ods. 11. Ak po vyplatení starobného dôchodku alebo predčasného starobného dôchodku programovým výberom podľa § 33 ods. 7 zostali sporiteľovi na osobnom dôchodkovom účte dôchodkové jednotky určené na výplatu starobného dôchodku alebo predčasného starobného dôchodku programovým výberom, má sporiteľ právo uzatvoriť ďalšiu dohodu o vyplácaní dôchodku programovým výberom podľa § 33 ods. 7.“.

1. V § 46h odsek 10 znie:

„(10) Dohodu o vyplácaní dôchodku programovým výberom možno dohodou meniť, len ak sporiteľ s dôchodkovou správcovskou spoločnosťou dohodne zmenu

1. spôsobu výplaty starobného dôchodku alebo predčasného starobného dôchodku programovým výberom,
2. doby vyplácania alebo mesačnej sumy starobného dôchodku alebo predčasného starobného dôchodku vyplácaného programovým výberom podľa § 33 ods. 7.“.
3. Nadpis piatej hlavy štvrtej časti znie: „**OSOBITNÝ VÝBER A VÝNOS Z INVESTOVANIA**“.
4. Pred § 46i sa vkladá § 46ha, ktorý vrátane nadpisu znie:

**„§ 46ha**

**Osobitný výber**

1. Osobitný výber vypláca dôchodková správcovská spoločnosť sporiteľovi z aktuálnej hodnoty osobného dôchodkového účtu sporiteľa tvorenej z dobrovoľných príspevkov alebo jej časti. Osobitný výber nie je dôchodok starobného dôchodkového sporenia.
2. Osobitný výber sa vypláca sporiteľovi, ktorý o jeho vyplácanie požiadal dôchodkovú správcovskú spoločnosť, ktorej je sporiteľom, a jeho vyplácanie si dohodol s dôchodkovou správcovskou spoločnosťou v zmluve o starobnom dôchodkovom sporení.
3. Sumu osobitného výberu môže dôchodková správcovská spoločnosť znížiť o oprávnene vynaložené náklady dôchodkovej správcovskej spoločnosti na jeho výplatu v hotovosti alebo na prevod do iného ako členského štátu eurozóny.“.
4. Nadpis § 46i znie: „**Výnos z investovania**“.
5. V § 46i odsek 2 znie:

„(2) Výnos z investovania sa vypláca sporiteľovi, ktorý dovŕšil dôchodkový vek, požiadal o vyplácanie výnosu z investovania dôchodkovú správcovskú spoločnosť, ktorej je sporiteľom, dohodol vyplácanie výnosu z investovania s dôchodkovou správcovskou spoločnosťou v zmluve o starobnom dôchodkovom sporení a ktorému

1. nie je vyplácaný starobný dôchodok alebo predčasný starobný dôchodok programovým výberom alebo
2. je vyplácaný starobný dôchodok alebo predčasný starobný dôchodok programovým výberom podľa § 33 ods. 7 a uplynulo obdobie, počas ktorého by sa vyplácal starobný dôchodok alebo predčasný starobný dôchodok programovým výberom v určenom počte mesačných splátok.“.
3. V § 47 ods. 2 písm. b) treťom bode sa slová „výberom a vyplácanie“ nahrádzajú slovami „výberom, osobitného výberu a“.
4. V § 65 ods. 5 sa slová „ods. 1; podrobnosti môže ustanoviť všeobecne záväzný právny predpis, ktorý vydá ministerstvo“ nahrádzajú slovami „ods. 1“.
5. V § 92 ods. 8 písm. a) sa za slová „§ 33 ods. 1 písm. a)“ vkladajú slová „a ods. 7“.
6. V § 92 ods. 8 písm. b) sa vypúšťajú slová „bodu 1a. a“.
7. § 92 sa dopĺňa odsekom 13, ktorý znie:

„(13) Predvolená investičná stratégia sa vzťahuje na majetok tvorený z dobrovoľných príspevkov, ak sporiteľ neurčil pomer

1. platenia dobrovoľných príspevkov do jednotlivých dôchodkových fondov,
2. rozloženia majetku sporiteľa tvoreného z dobrovoľných príspevkov v dôchodkových fondoch.“.
3. V § 110 ods. 5 prvej vete sa za slovo „sporenia,“ vkladajú slová „sporiteľovi, ktorému sa vypláca osobitný výber,“.

**Čl. II**

Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., uznesenia Ústavného súdu Slovenskej republiky č. 188/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona č. 364/2014 Z. z., zákona č. 371/2014 Z. z., zákona č. 25/2015 Z. z., zákona č. 61/2015 Z. z., zákona č. 62/2015 Z. z., zákona č. 79/2015 Z. z., zákona č. 140/2015 Z. z., zákona č. 176/2015 Z. z., zákona č. 253/2015 Z. z., zákona č. 361/2015 Z. z., zákona č. 375/2015 Z. z., zákona č. 378/2015 Z. z., zákona č. 389/2015 Z. z., zákona č. 437/2015 Z. z., zákona č. 440/2015 Z. z., zákona č. 341/2016 Z. z., zákona č. 264/2017 Z. z., zákona č. 279/2017 Z. z., zákona č. 335/2017 Z. z., zákona č. 344/2017 Z. z., zákona č. 57/2018 Z. z., zákona č. 63/2018 Z. z., zákona č. 112/2018 Z. z., zákona č. 209/2018 Z. z., zákona č. 213/2018 Z. z., zákona 317/2018 Z. z., zákona č. 347/2018 Z. z., zákona č. 368/2018 Z. z., zákona č. 385/2018 Z. z., zákona č. 4/2019 Z. z., zákona č. 10/2019 Z. z., zákona č. 54/2019 Z. z., zákona č. 88/2019 Z. z., zákona č. 155/2019 Z. z., zákona č. 221/2019 Z. z., zákona č. 223/2019 Z. z., zákona č. 228/2019 Z. z., zákona č. 233/2019 Z. z., zákona č. 301/2019 Z. z., zákona č. 315/2019 Z. z., zákona č. 316/2019 Z. z., zákona č. 319/2019 Z. z., zákona č. 390/2019 Z. z., zákona č. 393/2019 Z. z., zákona č. 462/2019 Z. z., zákona č. 46/2020 Z. z., zákona č. 198/2020 Z. z., zákona č. 296/2020 Z. z., zákona č. 416/2020 Z. z., zákona č. 420/2020 Z. z., zákona č. 421/2020 Z. z., zákona č. 76/2021 Z. z., zákona č. 215/2021 Z. z., zákona č. 257/2021 Z. z., zákona č. 310/2021 Z. z., zákona č. 408/2021 Z. z., zákona č. 416/2021 Z. z., zákona č. 129/2022 Z. z., zákona č. 222/2022 Z. z., zákona č. 232/2022 Z. z., zákona č. 257/2022 Z. z., zákona č. 433/2022 Z. z. a zákona č. 496/2022 Z. z. sa mení a dopĺňa takto:

1. V § 9 ods. 2 písm. a) sa za slovo „okrem“ vkladajú slová „vyplateného osobitného výberu40ba) pred dovŕšením 55 rokov veku a“.

Poznámka pod čiarou k odkazu 40ba znie:

„40ba) § 46ha zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení zákona č. .../2023 Z. z.“.

1. V § 11 sa za odsek 11 vkladajú nové odseky 12 a 13, ktoré znejú:

„(12) Nezdaniteľnou časťou základu dane je aj suma preukázateľne zaplatených dobrovoľných príspevkov na starobné dôchodkové sporenie, a to najviac do výšky 2 % zo základu dane (čiastkového základu dane) zisteného z príjmov podľa § 5 alebo podľa § 6 ods. 1 a 2 alebo zo súčtu čiastkových základov dane z týchto príjmov. Suma podľa prvej vety nesmie presiahnuť výšku 2 % zo 60-násobku priemernej mesačnej mzdy v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza kalendárnemu roku, za ktorý sa zisťuje základ dane. Suma podľa prvej vety a druhej vety je nezdaniteľnou časťou základu dane do vyplatenia osobitného výberu.40ba)

(13) Ak bol daňovníkovi vyplatený osobitný výber35a) pred dovŕšením 55 roku veku alebo suma podľa osobitného predpisu40c) a tento daňovník si v predchádzajúcich zdaňovacích obdobiach uplatnil nezdaniteľnú časť základu dane podľa odseku 12, je povinný zvýšiť si základ dane do troch zdaňovacích období od skončenia zdaňovacieho obdobia, v ktorom boli osobitný výber40ba) alebo suma podľa osobitného predpisu40c) vyplatené, o sumu zaplatených dobrovoľných príspevkov na starobné dôchodkové sporenie, o ktorú si v predchádzajúcich zdaňovacích obdobiach znížil základ dane.“.

Doterajší odsek 12 sa označuje ako odsek 14.

1. V § 37 sa odsek 1 dopĺňa písmenom d), ktoré znie:

„d) predložením dokladu preukazujúceho oprávnenosť nároku na uplatnenie nezdaniteľnej časti základu dane podľa § 11 ods. 12 vystaveného oprávneným subjektom, ak za zamestnanca neodvádza dobrovoľný príspevok na starobné dôchodkové sporenie zamestnávateľ.“.

1. V poznámke pod čiarou k odkazu 134a sa vypúšťajú slová „o starobnom dôchodkovom sporení a o zmene a doplnení niektorých zákonov“.

**Čl. III**

Tento zákon nadobúda účinnosť 1. mája 2023 okrem čl. I bodov 2 až 38, bodu 40 a čl. II, ktoré nadobúdajú účinnosť 1. januára 2024.